UKEM กำไรไตรมาส 3 โต 75% รับรายได้เคมีภัณฑ์เพิ่ม-ค่าใช้จ่ายลด
UKEM กำไรไตรมาส 3 โต 75.91% แตะ 18.59 ล้านบาท รับรายได้เคมีภัณฑ์หนุน - ค่าใช้จ่ายปรับตัวลดลง ดันงวด 9 เดือนกำไร 99.25 ล้านบาท เพิ่มขึ้น 56.59% จากปีก่อน
UKEM กำไรไตรมาส 3 โต 75.91% แตะ 18.59 ล้านบาท รับรายได้เคมีภัณฑ์หนุน - ค่าใช้จ่ายปรับตัวลดลง ดันงวด 9 เดือนกำไร 99.25 ล้านบาท เพิ่มขึ้น 56.59% จากปีก่อน
15 พ.ย. 2564

บริษัท ยูเนี่ยน ปิโตรเคมีคอล จำกัด (มหาชน) หรือ UKEM รายงานผลการดำเนินงานงวดไตรมาส 3 และงวด 9 เดือนแรก สิ้นสุดวันที่ 30 กันยายน 2564 ดังนี้

โดยผลประกอบการในไตรมาสที่ 3/2564 ของ UKEM มีรายได้จากการขายไตรมาสที่ 3/2564 เป็นจำนวน 2,265.43 ล้านบาท เพิ่มขึ้น 314.75 ล้านบาทหรือคิดเป็นร้อยละ 16.12 เทียบกับช่วงเดียวกันของปีก่อน โดยเป็นการเพิ่มขึ้นของรายได้จากการขายสินค้ากลุ่มเคมีภัณฑ์ทั่วไป
นอกจากนี้ค่าใช้ทางการเงินไตรมาสที่ 3/2564 เป็นจำนวน 7.79 ล้านบาท ลดลง 1.68 ล้านบาท หรือคิดเป็นร้อยละ 17.74 เทียบกับช่วงเดียวกันของปีก่อน โดยค่าใช้จ่ายลดลงเนื่องมาจากอัตราดอกเบี้ยเงินกู้ธนาคารลดลง และวางแผนด้านอัตราแลกเปลี่ยนเงินตราต่างประเทศไว้ล่วงหน้า
ทั้งนี้ทำให้ผลการดำเนินงานงวด 9 เดือนแรก สิ้นสุดวันที่ 30 กันยายน 2564 มีกำไรสุทธิจำนวน 99.25 ล้านบาท เพิ่มขึ้นร้อยละ 56.59 เมื่อเทียบกับงวดเดียวกันเมื่อปีก่อนที่มีกำไรสุทธิ 63.38 ล้านบาท